

**KĖDAINIŲ RAJONO SAVIVALDYBĖS KONTROLĖS IR AUDITO TARNYBA**

Biudžetinė įstaiga, J. Basanavičiaus g. 36, LT-57288 Kėdainiai, tel. (8 347) 69 504, faks. (8 347) 69504 Duomenys kaupiami ir saugomi Juridinių asmenų registre, kodas 188608971 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kėdainių rajono savivaldybės tarybaiKėdainių rajono savivaldybės administracijos direktoriui Arūnui Kacevičiui |  2020-06-18 Nr. K5-38 |

**IŠVADA**

**DĖL ILGALAIKĖS PASKOLOS ĖMIMO INVESTICINIAMS PROJEKTAMS ĮGYVENDINTI**

2020 m. birželio 18 d. Nr. K7-/5

Kėdainiai

 Vadovaujantis Kėdainių rajono savivaldybės administracijos raštu [[1]](#footnote-1), kuriuo prašoma parengti išvadą dėl ilgalaikės paskolos 862 000 Eur iš banko paskolos ėmimo investiciniams projektams finansuoti[[2]](#footnote-2).

 Kėdainių rajono savivaldybės kontrolės ir audito tarnyba yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas Kėdainių rajono savivaldybės (toliau – Savivaldybė) turtas ir patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai. Tarnyba, vykdydama jai pavestas funkcijas, rengia ir Savivaldybės tarybai teikia sprendimams priimti reikalingas išvadas dėl Savivaldybės paskolų ėmimo[[3]](#footnote-3).

 Biudžeto sandaros įstatyme nustatyta, kad savivaldybės, vadovaujantis Seimo patvirtintų skolos, skolinimosi ir garantijų limitu, Vyriausybės nustatyta tvarka gali imti iš vidaus kreditorių arba užsienio kreditorių ilgalaikes (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) paskolas investicijų projektams finansuoti ir ankstesniems skoliniams įsipareigojimams vykdyti.

 Savivaldybių skolos bei skolinimosi limitų taikymo tvarką reglamentuoja Vyriausybės patvirtintos Savivaldybių skolinimosi taisyklės.

*Savivaldybės skolos limitas*

Pagal 2020 metų valstybės biudžeto ir savivaldybių biudžetų finansinių rodiklių patvirtinimo įstatymo nuostatas, savivaldybių skolos limitas negali viršyti 60 procentų ir skaičiuojamas nuo šio įstatymo 6 priede nurodytų prognozuojamų savivaldybės biudžeto pajamų.Nurodytos 2020 metų prognozuojamos Savivaldybės biudžeto pajamos – 28 828,0 tūkst. Eur. Savivaldybės skolos limitas 17 296,8 tūkst. Eur.

 Savivaldybės skoliniai įsipareigojimai, skaičiuojami į skolos limitą, 2019 m. gruodžio 31 d. buvo ***3 958,8 tūkst. Eur arba sudaro 13,7 proc. skolos limito***, tai Savivaldybės pagal pasirašytas ilgalaikių paskolų sutartis su kredito įstaigomis paimtų ir negrąžintų paskolų likutis.

 Lietuvos Respublikos fiskalinės sutarties įgyvendinimo konstituciniu įstatymo[[4]](#footnote-4) 4 straipsnio 4 dalimi nustatyta, kad kiekvienas valdžios sektoriui priskiriamas biudžetas, kurio planuojami asignavimai neviršija 0,3 procento praėjusių metų BVP to meto kainomis, turi būti planuojamas, tvirtinamas, keičiamas ir vykdomas taip, kad to biudžeto asignavimai neviršytų jo pajamų, išskyrus metus, kuriais pagal Vyriausybės arba jos įgaliotos institucijos viešai paskelbtą ekonominės raidos scenarijų, dėl kurio tvirtinimo kontrolės institucija paskelbė savo išvadą, numatomas neigiamas produkcijos atotrūkis nuo potencialo. Pastaruoju atveju asignavimai negali viršyti pajamų daugiau kaip 1,5 procento.

LR Finansų ministerija 2020 m. kovo 20 d. paskelbė Valstybės kontrolės patvirtiną ekonominės raidos scenarijų, pagal kurį 2020-2023 metų laikotarpiu produkcijos atotrūkis nuo potencialo bus neigiamas.

Produkcijos atotrūkiui nuo potencialo esant neigiamam, pagal Lietuvos Respublikos fiskalinės sutarties įgyvendinimo konstitucinio įstatymo 4 straipsnio 4 dalį mažųjų savivaldybių (visų savivaldybių, išskyrus Vilniaus, Kauno, Klaipėdos, Šiaulių miestų) išlaidos 1,5 procento gali viršyti pajamas, t. y. biudžetas gali būti su deficitu, pajamų ir išlaidų rodiklius vertinant pinigų srautais.

Kėdainių rajono savivaldybei papildomo 1,5 proc. skolinimosi galimybė − 862 000 Eur. Skolintas lėšas planuojama panaudoti investicinių projektų daliniam finansavimui:

Planuojama savivaldybės skola (po paimtų iš bankų ilgalaikių paskolų[[5]](#footnote-5) per 2020 m.) ***2020-12-31 – 4 920,8 tūkst. Eur arba 17,06 proc.*** prognozuojamų savivaldybės biudžeto pajamų (skola negali viršyti 60 proc. prognozuojamų savivaldybės biudžeto pajamų t. y. 17 296, 8 tūkst. Eur).

**Išvada**

 Vadovaujantis Lietuvos Respublikos fiskalinės sutarties įgyvendinimo konstitucinio įstatymo 4 straipsnio 4 dalimi, kad mažųjų savivaldybių (visų savivaldybių, išskyrus Vilniaus, Kauno, Klaipėdos, Šiaulių miestų) išlaidos 1,5 procento gali viršyti pajamas, t. y. biudžetas gali būti su deficitu, pajamų ir išlaidų rodiklius vertinant pinigų srautais. Įvertinus Kėdainių rajono savivaldybės biudžeto finansines galimybes savivaldybės taryba galėtų priimti sprendimą imti 862,0 tūkst. Eur ilgalaikę paskolą investiciniams projektams finansuoti2.

 Skola kredito įstaigoms neviršys Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnyje nustatyto skolinimosi limito.

Savivaldybės kontrolierė Zita Valiauskienė

1. 2020-06-17 raštas Nr. AS-3168 [↑](#footnote-ref-1)
2. Kompleksiškai sutvarkyti ir pritaikyti bendruomenei ir verslui Kėdainių miesto viešąsias erdves (Kėdainių miesto, Vytauto parko, universalaus daugiafunkcio aikštyno, lauko teniso kortų prieigas) – 250 000 (du šimtai penkiasdešimt tūkstančių) Eur; Kompleksiškai atnaujinti daugiabučių namų kvartalus (I etapas) – 100 000 (vienas šimtas tūkstančių) Eur; Rekonstruoti Kėdainių miesto nuotekų valyklą – 73 000 (septyniasdešimt tris tūkstančiai) Eur. [↑](#footnote-ref-2)
3. Lietuvos Respublikos vietos savivaldos įstatymo 1994 m. liepos 7 d. Nr.I-533 (aktuali redakcija). [↑](#footnote-ref-3)
4. LR Fiskalinės sutarties įgyvendinimo konstitucinis įstatymas, 2014-11-06 Nr. XII-1289, 4 str. 4 d. [↑](#footnote-ref-4)
5. 2020-02-05 Išvada Nr. K7-1/1“Dėl Kėdainių rajono savivaldybės skolinimosi galimybės“- 1 136,6 tūkst. Eur; 2020-06-17 Išvada Nr. K7/4 „Dėl ilgalaikės banko paskolos ėmimo investiciniam projektui „Kėdainių lopšelio-darželio „Vaikystė“ viešojo pastato energetinio efektyvumo didinimas“ -100,0 tūkst. Eur; 2020-06-18 Išvada Nr. K7/5 „Dėl ilgalaikės paskolos ėmimo investiciniams projektams įgyvendinti“- 862, 0 tūkst. Eur. [↑](#footnote-ref-5)